"Turismo sa Israel, apektado, mangilan-ngilan ang dayuhan; ngunit tiwala sa Diyos ang kailangan sa kabila ng gulo" - OFW
SAN FERNANDO CITY, La Union - Inaklon ita ti maysa a Filipino caregiver ken radio announcer sadiay Jerusalem a no maminsan ket makarikriknada met iti buteng gapu iti kinapigsa ti agsasarno a panagbomba bayat a maimatanganda pay ti panagtayab dagiti missile ken rockets iti nasao a pagilian.
Nasurok tallopulo laeng a minutos ti biyahe manipud iti Jerusalem nga agturong idiay Tel Aviv ken Gaza no sadino a masansan a mapasamak ti rocket attack ngem mangmangngegda daytoy ken mabuya pay.
Nupay kasta, kinuna ni Minda Licawen, sigud a reporter ti maysa a radio station sadiay Baguio City ken agdama a caregiver ken radio disk jockey sadiay Israel, a dagus met laeng a mapunas daytoy gapu iti pammatida iti Dios.
Iti pannakiuman ti Bombo Radyo La Union ken ni Minda, kinunana nga iti laksid ti awan-sardayna a rocket attacks iti nagbaetan dagiti Hamas militants sadiay Gaza ken Jerusalem ket natalged ti kasasaadda gapu iti insegida nga abiso ti gobierno.
Saanna met a mababalaw dagiti nasurok 100 a kailian nga adda iti Gaza strip iti agdama nga agkedkd a pumanaw gapu ta addaan dagitoy iti pamilya ken trabaho.
Iti laksid daytoy, dinakamat ni Licawen nga apektado ti turismo ken dadduma pay nga aktibidad iti pagilian gapu iti panagbuteng dagiti ganggannaet.
Adda met dagiti sumagmamano a foreigners ti sumarsarungkat kadagiti tartaraknenda a masakit ken natataengan iti ospital.
Innayonna pay a nakasaritana dagiti agarup 400 nga agricdulture students iti nagduduma a paset ti Israel a nagkuna nga agtalekda a saanda a maisagmak.
Maipalagip nga imbayug ti DFA iti alert level 4 wenno mandatory repatriation kadagiti Pilipino sadiay Gaza tapno saanen a mairaman pay iti riribuk.
tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn